
PDKÎ hêvîxwaz e ku birîndar bi lez birînên wan qenc bin, 
herwisa piştevaniya xwe ji Hikûmeta Herêma Kurdis- 
tanê û hêza pêşmergeyên Kurdistanê bo parêzgarî ji Kurd 
û Kurdistanê radigehîne, û amadeyiya xwe bo her cure 
alîkariyekê li gorî şiyana xwe radigehîne. 


R: 2 



Xwazaya Kurdistanê ber bi jinavçûnê 

...»4 


Bilavkirina parazîtê bo ser mahwareyan 
û bandorên wê 


Rejîma îranê sedema sereke ya terorê di 

Efxanistanê de ye 



K urdistanmedia: Ber- 

pirsyarên ewlehiya Efxan- 
istanê bas ji rêjeya teror û 
kuştarên zincîreyî, û armancdar 
ên bajarê Heratê dikin, û rejîma 
îranê bi sebebkarê sereke yê van 
teror û kuştaran dizanin. 

Nûçegihaniyên Efxanistanê ji zarê 
Semîullah Qetre fermandeyê Polîsê 
Heratê, bilav kirin ku komeke bel- 
geyan di ber dest de hene, ku ew 


belge nîşan didin ku rejîma îranê 
dest di kuştarên zincîreyî û armanc- 
dar ên wilayeta Herat de heye, û ji 
aliyê vê rejîmê ve rêkxistin bo wan 
hatiye kirin. 

Qetre ragehandiye: "Rejîma îranê 
hejmareke çekdarên li dijî dewleta 
Efxanistanê perwerde kirine, da ku 
li dijî vê hikûmetê û gihîştina bi ar- 
mancên xwe, wan bi kar bînin. 


Li gorî gotina navbirî, rejîma îranê 
di hemberî terora kesên deshilat- 
dar de pere dide. 

Li gorî serjimêriyan ji destpêka sala 
1390’an (2011) şûnde, heya niha 
nêzîk bi 90 kes ji hêzên ewleka- 
riyê, berpirsyarên payebilind ên 
dewletî, û kesên xwedînifûz ji aliyê 
çekdarên nenaskirî ve hatine ter- 
orkirin. 



Birêz Çeko Rehîmî: "Rejîma 
îranê ava rûbarên Kurdistanê 
bo herêmên din dibe". ^ 



Mela Aware stêrka geş di 
esmanê tevgera 46-47 (67- 
68’an a Zayînî) ^ 


Jiyan û 
serpêhatiya 
Ayşe îsmaîlî 
(Hawrê) di 
hevpeyvîna di 
gel Agirî 

Sergotar 

Kurdistan stargeha 
penaberan 

Şehab Xalidî 

R ojek ji rojan Kurdistana 
başûr bibû behsa gellek 
ji ragehandinên bi hêz ên 
cîhanê, jiber ku xelkê wê herêmê bi 
sedema êrîşên rejîma Sedam aware 
û derbider bibûn û rû li xaka Kurd- 
istana îranê û Kurdistana bakûr 
kiribûn. Di vê koçberiya bi milyonî 
de, çi bela nemabû ku nehatin serê 
wan, zarok li himbêza dayîkan de 
can didan, û kalemêr ji ber nesaxi- 
yê dimirin, û birsîtiyê qedem ji wan 
dişkandin. 

Lê îro her ew xak, ew nîştiman bûye 
stargehek ew qas êmin û tena, ku 
li asta tewahiya herêma Rojhilata 
Navîn de bê mînak e. Kurdên vê 
herêmê, niha deriyê mala xwe ya 
mezin, wate Kurdistanê bi rûyê ne 
tenê Kurdên penaber yên Bexda, 
Mûsil û Şengalê, belkû bi rûyê Ere- 
ban û Mesîhiyan de jî vekirine. 

Lewra niha Kurdistana Başûr, ne di 
warê penaberbûna xelkê xwe de, 
belkû berevajî di warê hesta wan ya 
mirovdostiyê de bûye behsa gellek 
ji ragehandinên cîhanê, û gellek 
hikûmetên cîhanê bi çavên rêz û 
hurmet ve li Kurdistana Başûr, xelk 
û deshilata wir dinihêrin erê di- 
zanin ku Kurd hêjayî hebûna dew- 
leteke serbixwe ne. 

Kurdan di vê para Kurdistana azad- 
kirî de, selimandin ku ew tu carî 
êrîşkar û zalim nebûne, belkû be- 
revajî ew hatine çewsandin û xaka 
wan hatiye parvekirin. Ew çawa ji 
nîştimana xwe hez dikin, wisa jî, 
ji mirovahiyê û ji alîkarîkirina bi 
mirovan re hez dikin, û ew daxwa- 
zkarê cîhaneke azad, demokratîk, û 
aram in ku têde hemû mirovek bi 
bê cudahiya ol û neteweyî, pêkve 
bijî. 

Herwisa ew helwesta Hikûmeta 
Herêma Kurdistana Başûr, ji bo 
raya giştî ya cîhanê û ji bo dost û 
dijminên Kurd jî dersên pirr gir- 
ing têde hebûn, ku bê guman dibe 
her kurdekî wetaparêz şanaziyê bi 
wan helwestan ve bike. Bi hêviya 
vê ku ew herêm rojek serbixwe be, 
û hêviyên wan yên bi salan bibin 
rastî. 


Daxûyaniya Deftera Siyasî ya PDKÎ derheq êrîşa DAÎŞ'ê bo 

ser çend herêmên Kurdistanê 



M ixabin eva çend rojek 
dibe, ku serbarê hewlên 
Hikûmeta Herêma Kurd- 
istanê bona neketina di nav şerekî 
nexwastî û aloziyên van dawiyane 
ên îraqê, serbarê heznekirina Herê- 
ma Kurdistanê, lê ew şer û alozî 
di çend herêmên Kurdistanê de 
berbirûyê xelkê herêmên Celewla, 
Se’diye, û bi taybetî Şengal û Zom- 
mar û hêza pêşmerge di Kurdista- 
na Başûr de bûye. 

Çekdarên DAÎŞ'ê li gorî bîrûbaw- 
eriyeke paşvemayî, û kiryarên tun- 
drewane êrîşeke berfireh kirin ser 
van herêman û hejmareke zaf ji 
xelkê van herêman şehîd kirin, he- 
jmareke berçav jî revandin û di en- 
cam de bi hezaran kesî ji mal û cihê 
jiyana xwe aware û koçber bûn. 
Çekdarên DAÎŞ'ê dest ji teqandin 
û jinavbirina cihên pîroz ên pey- 
rewên ayîn û ayînzayên Îslamî jî 
neparastin, û bê hurmetiyê bi hemû 
van baweriyan dikin ku ji bo xelkê 
pîroz in. 

Encama van êrîşên DAÎŞ’ê wisa 
nîşan dide ku karesateke mirovîya ji 
vê qasê zêdetir jî, renge di herêmên 
Kurdakincî de rû bide. Heçend 
berevanîkirina hêza pêşmerge û 
cangorîtiya hêza pêşmerge kariye 


bandorê li ser sînordarkirina van 
êrîşan danê, û heya hejmarek ji van 
can li ser destan, goriyê bergirî ji 
xaka Kurdistanê bike, lê bi vî halî jî 
metirsiya DAÎŞ'ê li ser can û malê 
xelkê van herêman her heye. 

Ya balkêş ew e ku civaka 
navneteweyî, welatên xwedînifûz 
û rêkxirawa Neteweyên Yekbûyî, 
û...hwd derheq pêşîgirtin ji vê kar- 
esata mirovî, Kurd û Herêma Kurd- 
istanê bi tenê nehêlin, û alîkariya 
wan tenê di çarçoveya mehkûmki- 
rin û nîgeraniyê de nemîne. 

Jiber ku erka li ser milên hemû ali- 
yekî ye ku di vê derheq de alîkar 
û xwedî helwest bin, çi di warê 
alîkariya di gel awareyan bi giştî û 
Êzidiyan bi taybetî,ku zexteke zê- 
detir li ser wan heye, çi jî bo bihêz- 
kirina hêza pêşmerge. 

Metirsiya êrîşa çekdarên DAÎŞ'ê 
her bi tenê di çarçoveya kurdistana 
Başûr de berteng nabe, û Ii Kurdis- 
tana Rojava jî, bi Taybetî di Kobanê 
de, ew êrîş û tundrewî berdewam 
in ku zirareke berçav li pey xwe he- 
bûye. 

PDKÎ tevî rêzgirtina ji riha pak ya 
şehîdan û qurbaniyên vê karesatê, 


PDKI hêvîxwaz e ku 
birîndar bi lez birînên 
van qenc bin, her- 
wisa piştevaniya xwe 
ji Hikûmeta Herêma 
Kurdistanê û hêza 
pêşmergeyên Kurd- 
istanê bo parêzgarî 
ji Kurd û Kurdistanê 
radigehîne, û ama- 
deyiya xwe bo her 
cure alîkariyekî li gorî 
şiyana xwe radige- 

hîne. 

û rêzgirtina ji cangorîtiya hêza 
pêşmerge, sersaxiyê dibêje mal- 
batên şehîdên van bûyeran, û hêvîx- 
waz e ku birîndar bi lez birînên van 
qenc bin, herwisa piştevaniya xwe 
ji Hikûmeta Herêma Kurdistanê 
û hêza pêşmergeyên Kurdistanê 
bo parêzgarî ji Kurd û Kurdistanê 
eşkere dike, û amadeyiya xwe bo 
her cure alîkariyekî li gorî şiyana 
xwe radigehîne. 

Di hemen demê de daxwazê ji kom 
û komeleyên navneteweyî û hemû 
aliyekî dike ku di vê rewşa hesti- 
yar de, xwedî helwesteke hejî û 
alîkarane ya bi kiryar bin. Ji vê yekê 
jî zêdetir erka hêzên siyasî û xortên 
neteweya Kurd e ku bi yekrêzî û 
yekdengî û hevhelwestiya xwe, 
parastina xak û xelkê Kurdistanê 
wke erka sereke ya li ser milên xwe 
bizanin, û di vê derheqê de, li gorî 
bername û pilaneke baş û binecî, li 
dijî her êrîşekê bo ser xaka Kurdis- 
tanê bisekinin. 

Silav li riha pak ya şehîdan 
Xweragirî û serkevtin bo hêza 
pêşmerge û xelkê Kurdistanê 
Neman bo terorîstan û dijberên 
Kurd û Kurdistanê 

PDKÎ 

Deftera Siyasî 
14.05.1393 
05.08.2014 

Mela Aware stêrka geş di esmanê te- 
vgera 46-47 (67-68'an a Zayînî) 


Arif Vêlzî 





T evgera 46-47 (67-68'an a 
Zayînî) herçend ku şoreşek 
tejî ji xwîn û qurbanîdan bû, 
lê weke qonaxaeke bi şewq û pirr ji 
cangorîtiya PDKÎ tê hesibandin. Di 
vê şoreşê de rast e ku desteyeke 38 
kesî ji tekoşerên weke MelaAware, 
Mo’înî, Seyîd Fetah Nizamî, Simayîl 
Şerîfzade, Mîneşem, û BapîrŞikak 
(Niho), tevî çend hevalên xwe li So- 
maya Urmiyê canê xwe kirin goriyê 
rizgariya gel û nîştiman, lê di rastî 
de ew şoreş bû sedema peyman 
nûkirina xelkê Kurdistana Rojhelat 
di gel tevgera xwe û vejiyandin 
û rêkxistina pêşmerge, ku ji sala 
1332 (1953) şûnde, di gel jevbilavî 
û kêmbûna çalakiyan bibû. 

Mela Ehmed Hemewend naskirî bi 
Mela Aware, yek ji wan tekoşeran 
bû ku bi sedema bilindahiya hes- 
ta neteweyî, hest bi belengaziya 
neteweya xwe kir û her di temenke 
kêm de, piyê xwe danî nav cîhana 
pirr ji evraz û nişîv a Kurdayetiyê, û 
di salên 46-47 (67-68’an a Zayînî) 
de, roleke berçav lîst. Gellek nekêşa 
ku bi sedema hezkirina xelkê û hûr- 
bîniya di karûbarên rêkxistinê de, 
mela Aware di asta herêmê de, bû 


cihê baweriya xelkê û hevdem bû 
metirsî bo ser mozelanên rejîma 
Paşayetiyê di herêmê de. Lewra 
Sawak ji bo şehîdkirina vî xortê 
fîdakar dest bi pîlandarêtinê kir. 

Sawak û dezgehên ajantiyê ên rejî- 
ma Pehlewî 5-6 salan hewil dan ku 
navbirî bixin davê, lê hewlên wan 
bê encam bûn. 

Lê berpirsyarên rejîmê destê alîkar- 
iyê bo aliyê kirêgirtî û xwefiroşên 
xwecihî yên Kurd dirêj kirin, û piştî 
heyameke kurt û bi pîlaneke darêtî 
mela Aware û çend hevalên wî bi 
dîl girtin. 

Helbet şêweya girtina wî qehre- 
manî hêşta rohn nine, lê li gorî axav- 
tina xelkê vê herêmê Mela Aware di 
dema çareserkirina nakokiya çend 
cotyaran de, ji aliyê xwefiroşeke 
herêmê ve di gel Rehmanê Wet- 
man Çavşîn û mela Kece jehrxwarî 
têne kirin, û radestî hêzên rejîma 
Şah têne kirin, hinek kes jî dibêjin 
ku Mela aware bi riya sîxorên navx- 
weyî ve hatin girtin. 

Ya balkêş ew e ku piştî çar mehan 


îşkenceyê, Mela Aware navê yek 
kesî jî ku di rêkxistinê PDKÎ de kar 
dikirin eşkere nekir û bi vî awayî 
hem selmand ku nepeniyên gel û 
nîştiman bo heta-heta di nav dilê wî 
de dimînin, û hem jî wî şehîdbûna 
bi vî awayî, wate şehîdbûn bi paras- 
tina nihêniyan ve pê baştir bû. 

Her eva bû ku di ll'ê Gelawêja sala 


1347 (1968) ew bi du hevalên xwe 
re li bajarê Serdeştê hatin gulebaran 
kirin, û tevlî karwanê nemirên gel 
û nîştiman bûn, lewra di cihê xwe 
de ye ku di salvegera şehîdkirina 
van tekoşeran de, li hemberî berx- 
wedaniya wan de serê rêz û hur- 
metê bitewînin û di gel riha pak 
ya wan peymana emegdariyê nû 
bikin. 


212'emîn dewreya destpêkî 
ya pêşmerge bi dawî bû 



K urdistanmedia: 
Rêûresma dewreya 
212'a pêşmerge di 
Fêrgeha Komîsyona Perw- 
erde ya PDKÎ de bi rêve çû û 
dawî bi vê dewreyê hat. 

Roja Duşemî 4'ê Tebaxa 
2014’an, 212’emîn dewreya 
destpêkî ya pêşmergên Parti- 
ya Demokrat a Kurdistana 
îranê bi pişikdariya endamên 
rêberî û kadr û pêşmerge û 
malabtên PDKÎ di hola Fêrge- 
ha Siyasî - Nîzamî a komîsyo- 
na Perwerdê ya PDKÎ bi rêve 
çû. 


berdewam kir. 

Piştre Kêyhan Yûsifî endamê cih- 
girê Komîteya Navendî a PDKÎ, 
çend gotinek pêşkeş kirin. 

Piştî axaftinên Kêyhan Yûsifî, 
hunermend Xolam Fatihê stran- 
bêjê kora mûzîkê ya PDKÎ sirûdek 
bi navê Ez pêşmerge me pêşkeş bi 
amadebûyan kir. 

Piştre peyama dewra perwerdehi- 
yê ya dewrê ji aliyê Behmen Kerîmî 
ve hat pêşkeş kirin û paşan Cemal 
Fethî yek ji beşdarên devrê hel- 
bestek xwand. 


Birgeya yekem a vê rêûresmê, 
bi xwandina marşa netewî ya 
"Ey Reqîb” dest pê kir û piştre 
bi nîşandana rêjeya nîzamî 


Di navbera rêûresmê de çendîn 
stran û sirûdên şoreşgerî ji aliyê 
beşdarên dewrê ve hat pêşkeş ki- 
rin. 

Xwazaya Kurdistanê ber bi jinavçûnê 




Keyhan Yosifî 


D i van rojan de, û li aliyê din 
yê bajarên Kurdistanê û li 
qontara zincîre çiyayênZa- 
gros, dûman û reşayiya bi cihmayî 
ji şewitandina darberû û darên 
din firîna teyrûtevalan jî asteng ki- 
irne, da ku ne tenê li bilindahiyên 
esman, belkû li cihekê de kêmeke 
bêhneke rehet vedin. 

Daristan mijûl in ku dişewtin û ha- 
wara metirsiyê bo nivşên pêşerojê 
ji xak ve tê bihîstin û deshilat- 
darên hikûmetî xemsar û bê xeyal 
ji her nîgeraniyekê çav û guhê xwe 
girê dane, û di piraniya haletan 
de,eva bixwe ne ku biryara agir- 
berdana rasterast û ne rasterast 
li daristanên Kurdistanê derdikin. 
Çiyayên Kurdistanê cengelî ne, 
û zêdetir ji 4 milyon hiktarî her 
ji derdora gola urmiyê ve bigre 
heya Loristanê daristan in. Lê ew 
daristan her sal û bi destpêkiirna 
demsala germê, mijûl e ku dibin 
rejû. 

Ew darên ku piştî çend salan bilind 
bûne, ji nişkêve têne jinavbirin. 
Xelkê Kurdistanê ji wargehên 
xwe hez dikin, lewra bi pêkanîna 
civatên jîngehparêz û girûpên 
agirvemirandinê, erkên organên 
hikûmetî bi tenê û bi dest betal 
girtine stûyê xwe. Eva di demekê 
de ye ku carna ji aliyê organên em- 
niyetî ên rejîmê ve, û bi hêcetên bê 
bingeh têne girtin. 

Nihêniya diramaya şewitandina 
daristanên Kurditanê bo hemû ali- 
yekê eşkere ye û encamderên wê jî 
ew kes in ku li ser kursiyê deshilatê 
rûniştine. 

Şeş hezar kîlometra çar goşe ji 
ava gola Urmiyê ji nav çûye, û 
nerazîbûna xelkê nekariye kar- 
bidestên rejîmê neçar bi bersiv- 
danê bikin, herwisa wiha diyar e 


ku ew bixwe bi zanebûn hewleke 
bi vî rengî dane, û hişikkirina vê 
golê û ew kirîza ku mijûl e pêsîra 
zêdetir ji 6 milyon xelkê hermê 
digre, wisa diyar e ku ji bo ber- 
pirsyarên hikûmetî gellek giring 
nebe, û bê buhatir be ji hizbulaha 
û Hemasê, ku budceya milyardî ya 
vî welatî bedla rizgarkirina gola 
Urmiyê diçe berîka wan de. 

Di nav dilê Hewraman de rûbarê 
herî kurt ê cîhanê wate Kanî Bill, 
ber bi çikbûnê ve diçe. çikbûn li 
jêr zêdetir ji sed metr bilindiya ava 
bendava deryayê. Bendavek ku li 
gorî gotina karnasan, xisarên wê 
bo ekosîstema herêmê ji qazanca 
wê zêdetir e. 

Yek ji malperên hikûmetî ên 
îranê "kurdpress”, di raporekê de 
nivîsandibû ku hekî bo firotina her 
bitlekê ava kanzaya Kanî Bill sed 
tûmen bê wergirtin, ew kanyaw di 
yek salî de nêzî 650 milyard tûmen 
dahata wê heye, dahatek ku zêde- 
tir ji qazanc û dahata durustkirina 
bendava Daryan e, vê kanyawê 
şiyana dabînkirina ava vexwarinê 
ya zêdetir ji du milyon kesî heye. 

Lê serbarê nerizayetia çalakên 
jîngehê û anîna belgeyan, birêve- 
berê pirojeyê li ser jinavbirina 


vê kanyawê pêdagir e, herçend 
li gorî gelaleya pêşniyarkirî ya 
şêvirmendan jî , dikarin bendavê 
çê bikin û Kanî Bilîî jî nehê jinav- 
birin. 

Ji aliyê çalakên kultur û jîngeh- 
parêz ve kempeyn û girûpên cur 
bi cur ji bo nerizayetî eşkerekirina 
li dijê jinavbirina xwazaya Kurdis- 
tanê hatine pêkanîn. Mixabin heya 
niha van hewl û tekoşînan neka- 
riye bandorê li ser rizgarkirina 
xwazaya Kurdistanê danên. Wate 
dengê van çalakan ew qas bihêz 
nine ku bikare karbidestan neçer 
bi hilgirtina pêngavên micid bike. 

Pirsyarek ku dibe berbirûyê xe- 
lkê Kurdistanê bê kirin ev e ku 
çima di warê cîbicîkirina erkên 
xwe derheq nivşa pêşerojê ber- 
pirsyar nînin û ji rêkxirawên xelkî 


piştevaniyê nakin. 

Gelo ma heya niha bîr ji vê kirine 
ku nawendên yasadanînê ên welat 
û bajar, weke Mecilîsa Şêvra îs- 
lamî û Şêvrên Gund û Bajaran, bi 
nav nûnerên wan mijûlî çi ne, û 
çima berpirsyar nînin di hemberî 
xwezaya Kurdistanê de? Gelo erka 
parastina xwezaya Kurdistanê 
tenê erka çend kesên çalak di warê 
jîngehê de, û çend kes ji xelkê gu- 
nadan e? Xwezaya Kurdistanaê 
sermayeyek giştî û neteweyî ye û 
tewahiya tex û qatan di parastina 
wan de berpirsyar in, lê ya ku heya 
niha jî hatiye dîtin, eva ye ku gellek 
kes di cîbicîkirina vê erkê de xem- 
sar in, û metirsiyeke micid ku li ser 
nivşa niha û ên pêşerojê heye ew e 
ku xwazaya Kurdistanê li ser lêva 
kendalê jinavçûnê ye. 

Av û çavkaniyên avê yên Kurdistana 

îranê 


... 



Birêz Çeko Rehîmî endamê Komîteya Nawendî ya PDKÎ 


Komara îslamiya îranê bi armanca ve- 
guhastina avên Kurdistanê bo nawenda 
îranê û nawendên pîşeyî ji aliyekî, û ji 
aliyekî din ve li jêr avê xistina şûnwarên 
kevn ên dîroka Kurdistanê, û herwisa 
valakirina bajarok û gundên Kurdis- 
tanê, û ewlehîkirina rewşa herêmên 
Kurdistanî ew siyaset meşandiye. 


Nerîna 

Lîderan 



“Demîrtaş birayên 
min ên Kurd dix- 
apîne". 



"Emê di demeke 
kurt de ji PYD'ê bi- 
hêztir bibin". 



"Sedema pêşveçûna 
DAIŞ'ê Malikî ye". 



"Bikaranîna 
destewajeyên yek 
netewe, yek ziman, 
yek ala û yek xak, 
faşîstiyane ye". 


H: Kurdistan 

Av yek ji wan hokarên herî gir- 
ing e ku jiyanê dibexşe, jîngehê, û 
xwezayê ciwan dike, û derfet ji bo 
jiyana mirov û jîndarên curbicur 
pêk aniye. Her ji demên kevn ve go- 
tine ku "Av û Avedanî”. Di welatên 
pîşeyî û pêşkevtî de, ji avên behrê 
û golmekan, ji bo hênikkirina ker- 
esteyên pîşeyî mifahê werdigrin, û 
avên şîrîn diparêzin. 

Berevajî di welatên weke îranê de, 
ji avên şîrîn gellek caran bo ker- 
esteyên pîşeyî mifahê werdigrin, 
û gellek giringiyê didin parastina 
avên şîrîn. Derheq giringiya çav- 
kaniyên avê yên Kurdistanê, û 
parastina jîngeha Kurdistanê û 
herwisa veguhastina ava Kurdis- 
tanê ji aliyê rejîma Komara îslami- 
ya îranê ve bo cihên din ên îranê, 
me gotûbêjek di gel birêz Çeko Re- 
hîmî endamê Komîteya Nawendî a 
PDKÎ pêk aniye. 

Pirs: Rêzdar kekê Çeko Rehîmî, 
kerema xwe di destpêkê de 
hinek bas ji av û çavkaniyên av 
û rûbaran li Kurdistana îranê ji 
bo xwînerên Kurdistanê bikin? 

Bersiv: Kurdistan welatê Kurdan 
herêmeke stratejî ye ku di nav dilê 
erdnîgariya Rojhilata Navîn de 
cih digre, û ji herêmên giring yên 
welatên Tirkiye, îran û îraq û Sûri- 
yê pêk hatiye. Herêmeke çiyayî ye 
ku di warê topogirafî ve, roleke bi 
bandor li ser rêjeya barîna befr û 
baranê, û hebûna çavkaniyên avên 
jêr erd û avên li seredê de heye. 
Zincîre çiyayê Zagros û Agirî ku 
ji zincîre çiyayên Kurdistanê ne, 
ji sedemên diyar ên barîna befr û 
baranê li kurdistanê têne hesiban- 
din. 

Barîna befrê li ser bilindahiyan, 
çavkaniya sereke ya ava rûbarên 
mezin ên Kurdistanê pêk tînin. 
Barîna baranê li cihên deşt û 
daristanan de, dibin sedema çav- 
kaniyên ava jêr erdê, ku dîmenek 
ciwan û kesek û pirr av bexşiye 
Kurdistanê. Kurdistan bi sede- 
ma zincîre çiyayê Zagros yek ji 
herêmên herî dewlemend ên pirr 
av ên îranê ye, û ava rûbar û çemên 
rewan, golên Zirêbara Merîwan û 
Urmiye, û bendav û avêv jêr erdê 
yên Kurdistanê dabîn dike. Çav- 


kaniyên sereke ên ava Kurdistanê 
ji barîna befra Zivistanê li ser bil- 
indahiyan dabîn dibe. Ku ew yek 
jî, çendîn zê û arûbarên pirr av ên 
hertimî û dehan rûbarên biçûk ên 
demsalî jê çê dibin, û di nav gund 
û bajarên Kurdistanê re derbaz 
dibin û dibin sedema keskatî, û he- 
bûna bax û berhemên çandiniyê, û 
dabînbûna ava xelkê kurdistanê. 
Mirov dikare riya avên rûbarên 
Kurdistana îranê bi vî awayî dabeş 
bike. 

1-Çavkaniya avên bakûra Rojava 
(Bakûra gola Urmiyê) ku pêk tên 
ji rûbarê Eres (Tirkiye û sînorê 
welatê Azerbaycan û pildeşt) 
Rûabrê Kotolê (bilindihiyên geliyê 
kotol û Elendê), Axçay (Çaldiran), 
evane her hemî dirêjne nav behra 
Xezerê de. Avaçîq çay (çiyayên 


Avaçîq, bakûra Rojavaya Makûyê) 
û Sarî Sû ku ji Çaldiranê diçe bo 
Kurdistana Tirkiyê. 

2- Çavkaniyên avê ku dirêjne gola 
Urmiyê pêk tên ji: Zola Çay (Sel- 
mas), Çemê Nazlûyê (Tirkiye û Bi- 
radost), Şeher Çay (Cêrmê), rûbarê 
Gader, (Şino), rûbarê Candaran 
(Mehyabad), rûbarê Zerînerûd 
yan Cexetû (Çilçeme û hermê dol 
a Seqizê, Sêveçî ya bajrê Bane, û 
çiyayê Beranan), rûbarê Tetehû 
yan Sîmînerûd (Birayim hesarî 
Bokan), rûbarê Saroq (Mayin bilxa 
Hewşarê) rûbarê Ecîrlû. 

3- Zêyê Biçûk yan Kelwê ( ku ji 
Siya kêw, Maşkan û Lawên) çav- 
kanî digre û piştî derbazbûna ji 
herêma Serdeştê ji sînorê Serdeşt 
û Qeladizê diçe Kurdistana Başûr, 
















û ji wir ve jî dirêje nav Dîcleyê. 

4-Çavkaniyên avê yên ku dirêne 
Kurdistana Başûr, û ji wir ve jî 
diçin bo Kendawê (hemû çavkani- 
yên avê yên parêzgeha Kurdistanê, 
Kirmaşan û îlam) beşeke zad ji 
Kurdistana îranê û paşmaweya wê 
ji parêzgehên Hemedan û Luristan 
ve çavkanî digrin, û piştî derbaz- 
bûna ji rûbereke berfireh ya Kurd- 
istanê re, beşek dirêjne nav behra 
Xezer de, û para zêdetir dirêjne nav 
kurdistana Başûr û dawiya wê jî 
dirêje nav Kendawê de, ku pêk tên 
ji: Rûbarê Qişlaq (Hezar Kaniyan û 
Çilçeme), rûbarê Merîwan û çav- 
kaniyn Zirêbar ( Çilçeme û çiyayê 
Şaho), zêyê Sîrwan, (Qişlaq, çiyayê 
Şaho, ava Merîwan) rûbarên Zim- 
kan û Zirişk (Gehware û taze ava), 
zêyê Seymere (Rewanser, Ciwan- 
ro, Mahîdeşt, Kozeran, Kengawer, 
Sehne, Nehawenda Mehabadê). 
Rûbarê Elwend) Kirind, Serpêla 
Zehaw, Qesrê Şîrîn, Geylan Xerb), 
Rûbarê Çenole (Melekşahî, Çe- 
nole, Salih ava, îlam), Rûbarê Zerne 
(Eywan, Zerne, Serteng, Loristan 
ku dirêjne Kurdistana Başûr de. 
Rûbarê Tilwar (bilindahiyên Sine, 
Rûbarê Qizil Ozen, Mayin Bilax û 
Dîwandere çavkanî digrin, û dirêjne 
behra Xezer de. 

Pirs: Hişikbûna gola Urmiyê 
û kêmbûna ava Zirêbar, çi pê- 
wendiyeke di gel sazkirina ben- 
davan li Kurdistanê de heye? 

Bersiv: Kurdistana îranê bi sedema 
pirr aviyê ve, her di demên kevn de, 
hewcehî bi bendawê tunebûye, û tu 
şûnwarek ji bendavan nahê dîtin, 
lê berevajî li herêmên din ên îranê 
de, ku bi dirêjahiya dîroka çend 
sedsaalên borî tûşî kêm aviyê bûn, 
lewra şûnwarên bendavên kevn 
tên dîtin. 

Herwisa bi sedema hebûna 
hikûmetên berdewam ên îranê 
ku bawerî bi deshilata komkirî 
di nawendê de hebûne, û hemû 
herêmên biryader ên aborî, û ba- 
zerganî û pîşeyî li nawendê kom 
kiriye, hebûna nifûseke zaf di 
van herêman de, pêwîstiya wê bi 
aveke zaf heye, û her lewra jî ji sala 
1328'an (1950) şûnda, bendav li 
ser rûbarên Kurdistanê çê kirine. 
Bi armanca enbarkirina elektirîkê 
mifah jê wergirtine. 

Heya berî şoreşa gelên îranê 
1979’an, pazdeh bendav û sala 
1385 (2008) nêzîk bi 150 bendav 
di îranê de çê kirine, ku 25 bendav 
li Kurdistanê ne. Li gorî gelaleyeke 



pêşniyarî ya wezareta Wizeyê 
(Enirjiyê, Têhnê), ku ji bo lêdana 
588 bendavan daye dewletê, piştî 
pesendkirina vê gelaleyê di meclisa 
îranê de, û bi pesendgihîştina wê ji 
aliyê Şêvra Nobedar û weliyê Feqîh 
ve, bi Spaha Pasdaran û "cehada sa- 
zendigî” ya ser bi biryargeha Xatem 
El-enbiya hate spartin, da ku van 
pirojeyan cîbicî bike. Li Kurdistana 
îranê ji bilî van 25 bendavan, mijûl 
in ku 15 bendavên din saz dikin, û 
68 bendavên din jî mijûlî karkirina 
li ser in. Bi vê wateyê ku di herêma 
Kurdistanê de 108 bendav hebin. 
Xwezayî ye ku di heû welatên din û 
bi taybet welatên pêşkevtî û pîşeyî 
de bendav hatibin sazkirin, lê ar- 
manc ji hev cuda ne. 

Ew bi armanca parastina avên şîrîn 
û ciwankirin jîngehê, û dabînkirina 
avê bo çandiniyê û bo ajeldariyê û 
avên paqij bo xelkê herêmê ben- 
dav saz kirine, lê Komara îslamiya 
îranê bi armanca veguhastina avên 
Kurdistanê bo nawenda îranê û na- 
wendên pîşeyî ji aliyekî, û ji aliyekî 
din ve li jêr avê xistina şûnwarên 
kevn ên dîroka Kurdistanê, û her- 
wisa valakirina bajarok û gundên 
Kurdistanê, û ewlehîkirina rewşa 
herêmên Kurdistanî ew siyaset 
meşandiye. 


Komara îslamiya îranê her bi vê 
hindê razî nine, û bi dehan şirket 
û binyat li jêr navên (endazyari- 
ya Tonel, û valahiyên jêr erdê), li 
bajarên nawendî yên îranê ava 
kirine, û kar dikin li ser lêdana 
dehan cur dirustkiriyên jêr erd, 
weke binkeyên Wize (enrjiyê), 
tonelên hatûçûyîna trombêlan û 
şemendeferan,tonelênveguhastina 
avê, tonelên nav bajaran, tonelaên 
bin çiyayan, bo veguhastina ava jêr 
zewî û bendavan, tonela enbarkiri- 
na mewadên Hîdrokerbon, tonelên 
leşkerî bo enbarkirina teqemenî 
û mewadên jehrawî, tonela kani- 
yaw û kanzayan, û veşartina kirsên 
etomî), ku di çend salên borî de 
mixabin hemû curek ji wan tonelan 
ava kirine û dest bi kar bûne. 

Her weke hate baskirin, Kurdistan 
di ava rûbaran de dewlemend e, û 
heya niha kêmtir hest bi hebûna 
avê hatiye kirin, lê di çend salên 
dahatî de, bandora talankirina ava 
Kurdistanê, wê hest pê bê kirin, û 
wê demê jî êdî dereng e. 

Pirs: Veguhastina ava Kurdis- 
tanê çi bandorekê li ser jîngeha 
Kurdistanê dibe, û erka li ser 
milê rêkxirawên siyasî û jîngeh- 


parêziyê di Kurdistan de çiye? 

Bersiv: Yek ji bandorênherî ber- 
çav ên veguhastina ava Kurdis- 
tanê, kêmbûna ava gola Urmiyê û 
hişikbûna wê, û herwisa kêmkirina 
ava gola Zirêbar a Merîwanê, û ben- 
davên Mehabad, Bokan, û Qişlaqa 
Sine ye, ku bo zêdetir kêmavkirina 
wan dîwarên bendavan bilindtir 
kirine, da ku avê bi fişareke baştir 
ve bidizin. 

Li gorî lêkolîneke Saziya Avê ya 
Cîhanî, heya 10 salên din, nîva 
welatê îranê tûşî hişikbûneke 
tewaw dibe, her bi vê armancê ye 
ku her ji niha ve bernameya benda- 
va herêmên pirr av ên Kurdistanê, 
bo borî, û tonel, û ji rê derxistina 
rûbaran ber bi nawenda îranê ve 
dest pê kirine. Li beşek ji herêmên 
Kurdistanê, kanyaw û Rûbar hişik 
bûne, û kêm avî li zozanan tê dî- 
tin. Rejîm vê yekê vedigerîne ser 
kêmiya barîna baranê, lewra erka 
rêkxirawên medenî û jîngehparêz 
û hizb û rêkxirawên Kurdî ên îranê 
ye, ku xelkê ji vê pîlana Komara îs- 
lamî, û zirarên kêm aviyê bo nivşa 
nû, û dahatî ya Kurdistanê agehdar 
bikin, û wan siyasetên rejîmê bê 
bandor bikin. 

Komara Islamî ya Iranê û roja nûçegi- 

han 




Şehab Xalidî 


C uda ji roja cîhanî ya nûçegi- 
hanan, ji aliyê rejîma Komara 
Îslamî ya îranê ve jî, roja 
17’ê Gelawêjê roja ku nûçegihanê 
"îrna”yê, bi navê Mehmûd Sarimî 
li Mezar Şerîf a Efxanistanê de, ji 
aliyê Taliban ve hate kuştin, weke 
roja nûçegihan hatiye binavkirin. 

Diyarîkirina rojekê weke roja 
nûçegihanan ji aliyê rejîma îranê 
ve, di demekê de ye ku nûçegihan 
di îranê de nikarin bi awayekî ser- 
bixwe û bê alî kar ji bo dana zan- 
yariyên durust bi civakê bikin, û 
berevajî neçar in ku di çarçoveya 
siyasetên rejîma îranê de kar û 
çalakiyên xwe berdewam bikin. 
Wate di çarçoveya vê sîstemê de 
ew bi tu awayî nikarin çavdêriyê bi 
ser kar û erkên nawendên dewletî 
de bikin, û zanyariyên durust bige- 
hînin hemwelatiyan, ku eva jî bin- 
pêkirina bi eşkere ya mafên yasayî 
û pîşeyî yê nûçegihanan e. 

Herwisa rejîma îranê ne tenê 
nûçegihanan dixe girtîgehê de, 


belkû zext û givaşê dixe ser mal- 
batên wan jî, bona vê ku wan neçar 
bike ku yan dest ji karê xwe hilgi- 
rin, yan jî li gorî xwestekên wan 
kar bikin, lewra îran her sal ji aliyê 
raporthinêrên bê sînor ve weke 
meztirîn girtîgeha nûçegihanan tê 
binavkirin, û navê îranê jî di gel 


navê welatên weke Somalî, Sûriye 
û Pakistan û Çînê tê. 

Zext û givaş bo ser nûçegihanan 
bi taybetî di dema serkmariya 
Ehmedînijad de gihabû astekê 
ku heya rehm bi "Civata Sinfî ya 
Rojnamevanan” jî nekirin, û li jêr 
zexta dezgeha dadweriyê de, ew 
civat hate daxistin, û di cihê wê 
de "Civata Sinfî ya Nûçegihanan û 
Rojnamevanan” hate avakirin, ku 
ew civat bi tewahî li jêr çavdêri- 
ya dewletê de bû, û nedikarî bi 
awayekî serbixwe kar û xebatê 
bike. 

Herçend piştî bidawîhatina serko- 
mariya Ehmedînijad û hatina 
Rûhanî bo ser kursiyê serkomariyê, 
gellek ji dengderan bawerî bi sozên 
Rûhanî kirin, û hêvîdar bûn bi vê ku 
rêz ji xebata nûçegihanan bê girtin, 
û azadiya bîr û ra derbirînê nehê 
astengkirin, û bi çavekî emniyetî ve 
ji kar û pîşeya nûçegihanan nehê 
nihêrîn, lê Rûhanî bixwe di rapora 
100 rojî ya xwe de ragehand ku wî 
di hinek biyavan de deshilateke 
tewaw tuneye, ku ew yek nîşan 
dide ku biryarderê sereke di Ko- 


mara îsamiya îranê de tenê weliyê 
feqîh e. 

Ku wisa bû erkên li ser milê nûçegi- 
hanan di îranê de gellek girantir e 
ji erkên li ser milê wan nûçeghanên 
ku di welatê xwe de azad in. Di 
îranê de nûçegihan dibe amade 
bin ku ji bo azadiya di karê xwe de, 
nirxên giran weke girtin, darveki- 
rin û bêserûşûnkirin û îşkenceyê 
jî qebûl bikin, ku bê guman di sed- 
sala 21'an de, reftarekî bi vî rengî 
tenê kêrî bejn û bala vê rejîmê tê. 

Lewra hewce ye hemû tex û qatên 
welat jî li hemberî zexta li ser 
nûçegihanênwelatêxwede,bêdeng 
nemînin, û bi her awayekî ku ji dest 
wan tê, piştevaniya wan bikin, jiber 
ku azadiya rastîn û berdewam, 
bi yekîtiya di navbera hemû tex û 
qatên civakê di hemû astekê de, 
dikare bigihîje encamê, û tenê wê 
demê ye ku nûçegihan wê bikarin 
bêhnek azad hilmijin, bi azadî hizir 
bikin, û bi azadî û bi çavekî rexne- 
girane çavdêriyê bi ser kar û kiryar 
û erkên deshilatê de bikin, û bixwe 
bibin sedema jiyaneke baştir ji bo 
hemû hemwelatiyên welatê xwe. 

Ayşê îsma'îlî naskirî bi Hawrê, keça 
Mihemed sala 1965(1344)'an li ba- 
jarê Bokanê hatiye dinê. 



H: Arif Vêlzî 


Ayşê Îsma'îlî nasyariya xwe tevî 
PDKÎ weha tîne ziman: "Dema 
herifîna rejîma paşatiyê li îranê ez 
nûciwan bûm, lê min bi tewahî hest 
bi zulm û zordariya ser netewa xwe 
dikir. Nasyariya min tevî PDKÎ ve- 
digere bo vê yekê ku bavê min pir ji 
vê partiyê hez dikir. 

Tê bîra min ku di serdemê şoreşa 
gelên îranê de, hilbijartinek di 
navbera PDKÎ û Komelê de hat li- 
darxistin, dema bavê min ji deng- 
danê vegeriya, min jê pirsî ka gelo 
te dengê xwe da kîjan partiyê? Wî 
di bersiva me de got PDKÎ. Herwe- 
ha di mala me de hertim RDKÎ di- 
hat godarîkirin. Evana bûne sedem 
ku ez PDKÎ bi başî nas bikim.” 

Ayşê Îsma'îlî derheq tewlîbûna xwe 
bi refên pêşmergên PDKÎ weha 
dibêje: "Boharasala 1982(1361)’an 
min biryar da ku ez tevlî refên 
pêşmergên PDKÎ bim, min pirsyara 
baregehên partiyê kir û gotin li 
derdora bajarê Seqizê ne. Ez hatim 
derdora bajarê Seqizê, lê mixabin 
PDKÎ baregehên xwe li wî derê ne 
hiştibûn û ez bi neçarî cardin vege- 
riyam mala xwe. 

Dîsan min pirsyara baregehên 
partiyê kir, lê vê carê gotin min ku li 
Pirmihemed a ser bi bajarê Bokanê 
ne. Havîna sala 1983(1362)’an 
ez çûm Pîrmihemed û gehiştim 
baregehên paretiyê. Min daxwaza 
pêşmergatiyê kir, lê bi sedema kêm- 
bûna temenê min, ez dam Yekitiya 
Lawan û bi fermî bûm pêşmergê 
PDKÎ û, heya niha jî li ser rêbaza vê 
partiyê xebata xwe didomînim.” 

Ayşê Îsma'îlî roja herî xweş a jiyana 
xwe weha tîne ziman: " Demsala 
Zivistana sala 1984(1362)’an min 
weke pêşmerge li nexweşxaneya 
25’ê Gelawêjê pêşmergatî dikir. 
Rojekê Dr. Mirad ku yek ji nojdarên 
nexweşxaneya partiyê bû, bi min 
re ragehand ku bi sedema vê ku 
tu xwendewariya te tu neye, gerek 
tu herî xwendingeha şoreşê û bibî 
xwediyê xwendewariyê. 

Ez bi gotinên navbirî pir kêfxweş 
bûm. Kêfxweşiya min du sedem he- 
bûn, ya yekemîn jiber vê yekê bû ku 
êdî ez dibim xwedî xwendewanî û 
ya duhemîn jî ev e ku, di wî çaxî de 
ku di civaka Kurdstanê de digotin 
naçêbe ku keç û jin herin xwend- 
ingehê, PDKÎ xwediyê xwending- 
ehên taybet bû û gengeşeya xwen- 
din û xwendingehan di Kurdistanê 


de dikir. Eva ji min re pir girîng bû 
û ez pir kêfxweş dikirim.” 

Ayşê Îsma’îlî herweha roja herî 
nexweş a jiyana xwe weha tîne 
ziman: "Roja 22’ê Pûşpera sala 
1989(1368)’an ez li mala xwe li 
Bolê bûm. Her di despêka rojê de 
ragehandin ku gerek xwe ber- 
hev bikin û ber bi nexweşxaneya 
partiyê li Deftera Siyasî herin, ew 
yek bal me pir ecêb bû ku çima em 
herin wîderî? Em çûn û li wîr her 
kes xembar û perîşan bû, min ji 
pêşmergeyekê pirsyar kir ku gelo 
çi qewmiye ku hemû wusa perîşan 


in? Wê di bersiva min de go çima 
te nebihîstiye? Min go ne çi qewmî 
ye? Go Dr. Qasimlo şehîd kirine! Ez 
pir aciz bûm, tewahiya xelkê heyirî 
mabûn û heya heyvekêl her wusa 
man. Rewş pir nexweş bû heya 
rojekê Dr.Şerefkendî ji rêya RDKÎ 
ve peyamek belav kir û têde rage- 
hand ku, heya kongireya dahatî ezê 
berpirsatiya birêvebirina PDKÎ bi- 
girim sitûyê xwe. 

Eva bûye sedem ku kadr û pêşmerge 
cardin morala xwe bidest bixin û 
dest bavêjin emelyatên mezin û 
berfireh." 


Ayşê Îsma’îlî derheq jiyana xwe ya 
hevpardibêje:"Salal987(1366)’an 
bû ku hevjîna min Omer Xulamelî 
ku wî çaxî kadrê fenî ya hêza Bey- 
anê bû, daxwaza zewicînê ji min 
kir. Min pêşniyara Omer qebûl kir 
û di demsala Payîza heman salî de 
me jiyana xwe ya hevpar ava kir 
û berhema jiyana me jî keçek û sê 
kur in.” 

Ayşê Îsma'îlî piştî pitir ji 30 sal 
xebat û pêşmergatiya bê sekinîn, 
çavnihêriya xwe ji PDKÎ weha 
nîşan dide û tîne ziman: "Min bi 
xwe rêya xebat û pêşmergatiyê 
hilbijart, lewra ez pêşmergatî û 
xizmeta xwe liser partiya xwe û 
gelê xwe nakim minet. Heya niha 
derheq xebat û pêşmergariya xwe, 
ez xwediyê wîjdanek rihet im û wê 
bi wîjdanek rihet ve jî xebata xwe 
bidomînim û min tu çavnihêriyek ji 
PDKÎ nine, tenê vê yekê dibêjim ku 
weke hevçeperekê ji min binêrin.” 

Ayşê Îsma'îlî bi vê peyam û hêviyê 
dawiyê bi hevpeyvîna xwe tîne: 
"Peyama min bo xelkê Kurdistanê 
ev e ku pêşmerge zarokên we ne 
û xizmeta herî mezin diken ji we 
re dikin, lewra hewce ye ku hûn jî 
li pişta peşmerge bin û ji wan ke- 
san dûr kevin ku pişta xwe dane 
netewe û nîştimana xwe. Herweha 
hêviya min ev e ku çava dema ez 
hatim pêşmergatiyê, berî ku xwe bi 
baregehên PDKÎ binasînim min zi- 
yareta Pîrmihemed kir, hêviya min 
ev e ku di dema azadî û vegeriyana 
welat de jî, di despêkê de cardin zi- 
yareta Pîrmihemed bikim û piştre 
herim nava bajarê xwe bokanê.” 

























Bilavkirina parazîtê bo ser mahwareyan 

û bandorên wê 


Îdrîs Stwet 



D i îranê de, her ji destpêka 
hatne serkar a rejîma Ko- 
mara Îslamî ya îranê, vê re- 
jîmê bo bêdengkirina dijberên xwe 
û sepandina hizra wîlayeta feqîh di 
îranê de, li jêr navê berberekanê 
tevî fesada exlaxî, li seranserê îranê 
dest bi bilavkirina parazîtê bo ser 
televîzyon û radyoyan kirin, û her 
tim hewla fîltêrkirina întêrnêtê 
dane ku zaftirîn parazît li ser ka- 
nalên televîzyonên siyasî ne. Hev- 
dem tevî pêşveçûna têknolojiyê jî, 
car tevî carê jî rejîma îranê parazî- 
tên bihêz bilav dike. 

Yasaya qedexekirina mahwareyan 
di îranê de, li sala 1373 (1994) bi 
awayekî fermî ji aliyê meclisaîslamî 
ya wî welatî ve hate pesendkirin, û 
di îranê de pêka yasayê, bikaranîna 
mahwarê qedexe ye. 

Eva di demekê de ye ku niha mah- 
ware di welatên cîhanê de wek 
beşek sereke ji pêdviyên mirovan 
tê hesibandin, û yek ji amrazên gir- 
ing bo wergirtina nûçe û zanyari- 
yên dirust tê hesibandin. 


Lê heya niha diyar nine ku kîjan 
nawendên hikûmetî weke Deng û 
Reng, Spaha Pasdaran,Wezateta îti- 
laat, Moxabirat, her hemû berpirsê 
bilavkirina parazîtê ne. 

Her çend ku hin kes li ser vê baw- 
eriyê ne ku Sipaha Pasdaran û 
Stada Fermana îmam, berpirsê bi- 
lavkirina parazîtê ne,lê heya niha 
tu nawendeke hikûmetî bi awayekî 
fermî berpirsayetiya vê kiryarê ne- 
girtiye stûyê xwe, û heya meclisa 
Îslamî ya îranê jî xwe li hember vê 
parazîtê bi berpirsiyar nizanin. 

Heya niha çend car berpirsa siyase- 
ta derve ya YE’ê daxwaz ji îranê 
kiriye ku xwe ji bilavkirina parazîtê 
biparêzin ku ev kiryara tevî yasayên 
navneteweyî hevdu nagire. 

Bilavkirina parazîtê ji aliyê Komara 
îslamiya îranê ve ku bi bê hûrbîniya 
derheq bandorên nerênîên parazî- 
tê bilav dibe, tenê parazîtê naxe ser 
ragehandinan, û pêka lêkolîneran 
tirs bo ser liberçûna zarokan di 


zikê dayîka wan, û arîşe bo hêlên 
Telefonan, û sîstema bankî jî heye, 
û ji aliyekî din ve midehek beriya 
niha rêkxirawa keş û hewaya îranê 
di raportekê de, meclisa îranê hay- 
dar kir ku bi sedema hebûna paraz- 
îtê nekarîne pêşbîniya bahoza Teh- 
ranê bikin ku di meha Hezîranê de 
bajarê Tehranê hejand. 

Sarbarê bilavkirina parazîta bihêz 
ku bi taybetî li bajarên kurdistanê 
bi awayekî berfirehtir tê bilavkirin 
, wisa xûya ye ku bandorek li ser 
gelê Kurd û Kurdistanê nebûye, 
jiber ku di kurdistanê de, ji bo 
pêşgirtin ji bilavkirina bernameyên 
Televîzyonên kurdî, car na car bi 
awayekî berfireh li deverên kurd- 
akincî helmeta komkirina Mah- 
waran dest pê dikin, û di kurdistanê 
de, bi erkê ser milê xwe dizanin ku 
bi bê îzin, û bi zorî xwe bavêjin ser 
malên kurdan, û mahware û sêlên 
mahwarêyên wan kom dikin. 

Heya ku pêşiya gehandina zanyari- 
yên rast û dirust bo xelkê bigirin. 


Heya niha çend car 
berpirsa siyaseta 
derve ya YE'ê daxwaz 
ji îranê kiriye ku xwe 
ji bilavkirina parazîtê 
biparêzin ku ev 
kiryara tevî yasayên 
navneteweyî hevdu 
nagire. 


Komkirina sêlên mahwarê bi tay- 
betî di kurdistanê de bi awayekî 
berfireh heye niha di tazetirîn 
hewla komkirina mahwareyan li 
bajarên kurdistanê de, dest pê kiri- 
ye, her çend ku her di destpêkê de 
Rûhanî got ku komkirina mahwar- 
eyan tu encamek nebûye. 

Lê piştî komkirina mahwareyan 
gelê Kurd dest bi kirîna dezgehên 
nû dikin da ku ji wergirtina zan- 
yariyan paş nemînin û bi vî awayî 
pîlanên rejîmê pûç dikin. 

Şahciwana Kurdistanê: £ z J^0 Z (jikim bi TÎya 

televîzyonê, Kurdistanê bi cîhanê bidim 

nasîn 


R ojeva pêşveçûnên dawî li 
Herêma Kurdistanê, nem- 
aze jî pirsa serxwebûnê, 
hêj di medyaya spanyayîaxêv de tê 
gengeşekirin. Cara yekemîn e jî ku 
ajansa nûçeyan a fermî ya Meksîkê 
(Notimex) nûçeyan ji Kurdistanê 
radigihîne. 

Nûçeya herî dawî ya vê ajansê li 
jêr navê "Bedewbûna Şahciwana 
Kurdistanê sîlaheke ji bo piştgiriya 
serxwebûnê” di gellek malperên 
meksîkî de hate belavkirin. Nûçegi- 
hana ajansa meksîkî li paytexta 
herêmê tevî şahciwana 2013'ê ya 
Herêma Kurdistanê Fênik Mihemed 
hevpejrvînek çêkiribû. 

Ciwana 25 salî ya ku li Swîsreyê ji- 
yaye, û wêjeya Ferensewî li Jinêvê 
xwendiye, bi çavekî erênî rewşa 
jinên Kurdistanê dinirxîne, û wih 
dibêje: 

"Em serbest in, gellek fersend di 
destên me de hene ji bo em bigi- 
hîjin armancên xwe, lê ew jî vedig- 
ere ser vê malbata ku di nav de dijî. 
Malbatên Misilman yên kevneper- 
est hene, û yên azadîxwaz jî hene, li 
cemXiristiyananjîwisaye. Evwelat 
niha xwedî şahciwanekê ye, tiştekî 
ku beriya demekê nediket aqilan. 
Di van rojan de jî jinên ku bixwa- 
zin dikarin her tiştekî bikin, heya 
jî dikarin bibin serkomar. Ji jinên 
Kurdistanê re dibêjim têbikoşin, ji 
bo ku xewnên we bibin rastî.” 

Ji bo ku piştgiriyê bide hêzên 
pêşmergeyan, şahciwana Kurdis- 
tanê seredana wan kiribû, derbarê 
vê seredanê de, Fênîk ji ajansa 
nûçeyan a fermî ya Meksîkê (No- 
timex) re got: 

"Ez çûm seredana pêşmergeyan 
di eniya şer de, ji ber ku ev erka 
li ser milên hemû welatiyên Kurd 
e. Bi rastî dixwazim alîkariya 
pêşmergeyan bikim, ez ji mal- 
bateke şervanan têm. Di şer de min 
bav, bira, ap û pismamên xwe win- 
da kirin. Niha dixwazim bi awayekî 
aştiyane têkoşînê bidomînim, ji bo 



ew tiştê ku bavê min ji bo vî welatî 
re kiribû.” 

Derheq pirojeyên pêşerojê û xewna 
siberojê, Fênîkê wiha bersiv da: 

"Min gellek pêşniyar wergirtin ji 
bo ku ez di zincîrefîlman de bi- 
leyîzim, lê herdem min ret kiribûn. 
Ez pirr dirust im di hemû karên 
xwe de, nizanim leyîstikvaniyê bi- 
kim, rastî jî bêjim ez vî tiştî naxwa- 
zim. Hez dikim bernameyeke min 
ya televîzyonê hebe. Tiştekî wisa 
çandî be, ku ez tê de ji welatên din 
re behsa Kurdistanê bikim, ji bo ku 
li cîhanê binasînim. 

Şahciwana Kurd dibêje: "Xewna 


Ji jinên Kurdis- 
tanê re dibêjim 
têbikoşin, ji bo 
ku xewnên we 
bibin rastî.” 

min ya herî mezin di pêşe rojê de, 
serxwebûn e, û dizanim wê ew yek 
pêk were, lê ew yek tenê hewcehî 
bi demê heye." 


^gflifr 

Didinyayê de tiştê herî bi 
qîmet,ruhekî bi hereket e. 

Emerson 

Sebir,navekî hêzê yêdin e. 

E.B.Browning 

Sebir,hunera hêvîkirinê ye. 

Vauvenargues 

Mûyekî pore jinekê, ji sed 
cot ga baştir dikişîne. 

James Howell 

Mirovên qenc tu carî nami- 
rin. 

Callimachus 

Ya ku ez kirime 
nemir,ramûsanên te ne. 

Margaret Fuller 

Dengê herî xweş pesin e. 

Ksenophon 

Beşa 16. Dema nivîsînê 


Valahiyên jêrîn dagirin 


Malbata te ji çend kesan pek tê? 


Bavê te çi Karî dike? 


Diya te çi karl dike? 


Çend xwişk û btrayên te hene? 


Tu diçî xwendingehê? 


Tu di pnla çendan de yî? 


Beşa 15. Dema axaftinê 

Malbata xwe bide nasîn 


Ez, bavê min T diya min û 
xwişka min. 



A: Mahir Berwarî 


- Çindik çindik, bazda qun- 
cik, bê dil û bê gurçik. 

- Hûr e wekî kirzin, reş e 
weku bizin, hakim ji ber dil- 
erzin. 

- Sir û batê, çift vidûnatê. 

- Li min filitî, li te xebitî. 

- Tiştê min tiştok e, yê bi 
kulav û dersok e, navê wî 

zirrçepok e. (* bo hine 
tiştên dî jî dibêjin) 

Bersiv: Kêç 

- Çume şikeftekê ya tijî gu- 
pal, êkê wesa nebû bideme 
pal. 

- Çûme rêleka bi dar bi dar, 
qet darekê we nebû bikime 
distar. 

Bersiv: Şaxên Bizina 

- Qun li axê, ser li qunê, deh 
le duwa. 

Besiv: Mihdûşîn 

- Çûme duleka bi xire ber, 
min dapîra te girt, bapîrê 
min xwe havête ser. 

Bersiv: Perîna Nêrî 


Têdîtin: Amadekar dest- 
kariya devoka metelokan 
nekiriye 


Xwendevanên hêja! 

Hûn dikarin bersiva 
tiştonekan bi rêya E-maila 
Agiri2003@gmail.com ji me 
re bişînin. 



























Zavatiya bi 
kincên pîroz 
ê pêşmerge 

R ojnamenûsê Kurd, yê bi 
navê Dîlan Reşad Rewan- 
dizî di şahiya xwe de, kincên 
pêşmergeyan li xwe kir û bi vî rengî 
dilsoziya xwe bo pêşmerge û xaka 
Kurdistanê nîşan da. 



Her hemî şaş bûn 


Hemû rojê ser û guhên wî 
birîndar dibin!! 




H emiyan wisa hizir dikir ku Enîşteyn dema ku mezin be, wê lal 
bibe, jiber ku heya temenê 9 saliyê jî nedikarî bi başî biaxive. 


T u kompanyayeke taybet bi bîmeya civakî amade nine ku nave 
"CakîÇan" 

ekterê Çînî li cem xwe tomar bike, bi vê pêkê ku ekterên ew ber- 
evajiyê ekterên din tewahiya dîmenên bi tirs yên nav fîlmên xwe 
de diceribîne, û hemşêvriyê bi kesên taybet bi vî warî nake, lewra 
berdewam birîndar dibe. 


























